જર્મન રોકાણકારોને આકર્ષવાના તમામ પ્રયત્નો કરતા વડાપ્રધાન નરેન્દ્ર મોદીએ ભારતને વૈશ્વિક મેન્યુફેકચરિંગ હબ બનાવવા જરૃરી તમામ સુધારાઓ કરવાનું વચન આપી જણાવ્યું હતું કે અમારા પોતાના નિયમો અને ધોરણો ભારતને વૈશ્વિક મેન્યુફેકચરિંગ હબ બનવાથી રોકી શકશે નહીં. હનોવર ફેરમાં ભારતીય પેવેલિયનનું ઉદ્ઘાટન કરતા મોદીએ જણાવ્યું હતું કે સમગ્ર વિશ્વની નજર ભારત પર છે. ભારતની લોકશાહી, વસ્તી અને માંગને કારણે સમગ્ર વિશ્વ ભારત તરફ આકર્ષાઇ રહ્યું છે. ભારતીય પેવેલિયનનું ઉદ્ઘાટન કર્યા પછી તેમણે ભારતીય પેવેલિયનમાં જર્મનીના ચાન્સેલર એન્જેલા મર્કલને ચા અને નાસ્તાની ઓફર કરી હતી.